रोटरी के सदस्यों को दी क्लब की गतिविधियों की जानकारी
रोटरीक्लब के डीजीएन विनय भाटिया ने कहा कि विश्व में रोटरी के 13 लाख सदस्य हैं। जो दिन-रात चौबीसे घंटे मानवता के हित के लिए काम कर रहे हैं। भारत में 1 लाख 30 हजार सदस्य हैं। जो जनोपयोगी कार्यों को गति देने में जुटे हुए हैं। राेटरी का ध्येय सभी को परोपकार मानवता की सेवा से जोड़ना है। वे दिल्ली-मथुरा रोड स्थित एक होटल में रोटरी क्लब ऑफ फरीदाबाद ग्रेस द्वारा आयोजित ओरिएंंटेशन ट्रेनिंग प्रोग्राम को संबोधित कर रहे थे। उन्होंने सदस्यों को रोटरी के चाल, चरित्र चेहरा से अवगत कराया। किस तरह से इससे जुड़कर समाज को अागे ले जाया जा सकता है। इस पर उन्होंने प्रकाश डाला। पीडीजी विनोद बंसल और एजी अमित जुनेजा ने कहा कि रोटरी क्लब कई तरह के प्रोजेक्ट से जुड़ा हुआ है। पोलियो के साथ बच्चों के दिल में होने वाले छेद आदि का इलाज मुफ्त कराया जाता है। रोटरी ब्लड बैंक से बड़ी संख्या में जरूरतमंदों की मदद हो रही है। कटे-फटे होंठ और टेढ़े-मेढ़े पैर आदि के इलाज में भी रोटरी महत्वपूर्ण भूमिका का निर्वहन कर रही है। इसके पहले अतिथियों के आने पर उनका स्वागत क्लब के अध्यक्ष गौतम चौधरी, महासचिव रमेश झंवर, कोषाध्यक्ष विजय गुप्ता, उपाध्यक्ष सतीश गुप्ता अरुण बजाज ने किया। इस मौके पर डिस्ट्रिक्ट डायरेक्टर मेंबरशिप जेपी मल्होत्रा, सीए राजकुमार अग्रवाल, सुनील गर्ग, वीएस चौधरी, रवि सचदेवा, विनोद गर्ग, मुकेश बंका, शैलेंद्र गर्ग, ओपी कंबोज सहित बड़ी संख्या में रोटरी सदस्य उपस्थित थे।
hin_Deva hin_Deva